**projektas**

**reg. Nr. T-155**

**2.8.darbotvarkės klausimas**

**Pasvalio rajono savivaldybės taryba**

**Sprendimas**

**Dėl Pasvalio rajono savivaldybės tarybos 2015 m. vasario 19 d. sprendimo NR. t1-30 „Dėl PAGALBOS Į NAMUS PASLAUGŲ ORGANIZAVIMO IR TEIKIMO TVARKOS APRAŠO PATVIRTINIMO“ pakeitimo**

2021 m. rugpjūčio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Socialinių paslaugų katalogo, patvirtinto Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93 „Dėl Socialinių paslaugų katalogo patvirtinimo“ (Lietuvos Respublikos socialinės apsaugos ir darbo ministro 2019 m. gegužės 22 d. įsakymo Nr. A1-290 redakcija) (su visais aktualiais pakeitimais), 8.1 punktu, Asmens (šeimos) socialinių paslaugų poreikio nustatymo ir skyrimo tvarkos aprašo, patvirtinto Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-94 „Dėl Asmens (šeimos) socialinių paslaugų poreikio nustatymo ir skyrimo tvarkos aprašo ir Senyvo amžiaus asmens bei suaugusio asmens su negalia socialinės globos poreikio nustatymo metodikos patvirtinimo“ (Lietuvos Respublikos socialinės apsaugos ir darbo ministro 2021 m. sausio 22 d. įsakymo Nr. A1-56 redakcija) (su visais aktualiais pakeitimais), 52.1 punktu, Pasvalio rajono savivaldybės taryba nusprendžia

pakeisti Pagalbos į namus paslaugų organizavimo ir teikimo tvarkos aprašą, patvirtintą Pasvalio rajono savivaldybės tarybos 2015 m. vasario 19 d. sprendimu Nr. T1-30 „Dėl Pagalbos į namus paslaugų organizavimo ir teikimo tvarkos aprašo patvirtinimo“ (su visais aktualiais pakeitimais) (toliau – Aprašas):

1. Pakeisti Aprašo 17 punktą ir jį išdėstyti taip:

„17. Sprendimą dėl pagalbos į namus paslaugų skyrimo (SP9) priima Savivaldybės administracijos direktoriaus įgaliotas asmuo – Skyriaus vedėjas ne vėliau nei per 10 kalendorinių dienų nuo asmens socialinių paslaugų poreikio vertinimo išvadų Skyriui pateikimo dienos.“;

2. Pakeisti Aprašo 39 punktą ir jį išdėstyti taip:

„39. Paslaugų gavėjas už suteiktas pagalbos į namus paslaugas sumoka ne vėliau kaip iki kito mėnesio 20 dienos. Padalinio vadovas apskaičiuoja mokėtiną sumą už per praėjusį mėnesį suteiktas pagalbos į namus paslaugas ir iki kito mėnesio 10 dienos pateikia Paslaugų gavėjui pranešimą apie apmokėjimą. Pranešime įrašomas per praėjusį mėnesį suteiktų pagalbos valandų kiekis ir mokėjimo dydis (Eur). Paslaugų gavėjas (jo tėvai, sutuoktinis, globėjas, rūpintojas, įgaliotas asmuo) už suteiktą pagalbą sumoka pranešime įrašytą sumą į pranešime nurodytą Paslaugų centro banko sąskaitą.“.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Socialinės paramos ir sveikatos skyriaus

vyriausioji specialistė Marina Jankauskienė

2021-08-02

Suderinta DVS Nr. RTS-161

Pasvalio rajono savivaldybės tarybai

**AIŠKINAMASIS RAŠTAS**

**Dėl Pasvalio rajono savivaldybės tarybos 2015 m. vasario 19 d. sprendimo NR. t1-30 „Dėl PAGALBOS Į NAMUS PASLAUGŲ ORGANIZAVIMO IR TEIKIMO TVARKOS APRAŠO PATVIRTINIMO“ pakeitimo**

2021 m. rugpjūčio 2 d.

Pasvalys

1. **Problemos esmė**

 Asmens (šeimos) socialinių paslaugų poreikio nustatymo ir skyrimo tvarkos aprašo, patvirtinto Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-94 „Dėl Asmens (šeimos) socialinių paslaugų poreikio nustatymo ir skyrimo tvarkos aprašo ir Senyvo amžiaus asmens bei suaugusio asmens su negalia socialinės globos poreikio nustatymo metodikos patvirtinimo“ (Lietuvos Respublikos socialinės apsaugos ir darbo ministro 2021 m. sausio 22 d. įsakymo Nr. A1-56 redakcija), 52.1 punktas numato, kad sprendimas dėl socialinių paslaugų asmeniui (šeimai) skyrimo priimamas šiais skyrimo terminais: socialinei priežiūrai asmeniui (šeimai) – ne vėliau nei per 10 kalendorinių dienų nuo asmens socialinių paslaugų vertinimo išvadų Skyriui pateikimo dienos. Šiuo metu naudojama praktika, kai rekomendacinio pobūdžio nutarimą dėl pagalbos į namus paslaugų skyrimo priima Socialinės paramos teikimo komisija, po komisijos posėdžio sprendimą priima Skyriaus vedėja, tai užtrunka apie 30 kalendorinių dienų ir nebeatitinka galiojančių reikalavimų (52.1 punkto nuostatų). Dėl šios priežasties siūloma keisti Aprašo 17 punktą. Aprašo 39 punktas siūlomas keisti siekiant atsisakyti mokėjimo už pagalbos į namus paslaugas grynais pinigais bei pereinant nuo mokėjimo už einamąjį mėnesį prie mokėjimo už praeitą mėnesį.

1. **Kokios siūlomos naujos teisinio reguliavimo nuostatos ir kokių rezultatų laukiama.**

 Siūlomą sprendimą priimti reikalinga siekiant teisės aktų reikalavimus atitinkančio socialinės priežiūros paslaugos – pagalbos į namus – skyrimo, organizavimo ir teikimo Pasvalio rajono savivaldybėje.

Priimtas sprendimo projektas įtakos korupcijai neturės.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui papildomų lėšų nereikės.

**4. Numatomo teisinio reguliavimo poveikio vertinimo rezultatai, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Įgyvendinamųjų teisės aktų nereikia.

**6. Sprendimo projekto iniciatoriai.**

Savivaldybės administracijos Socialinės paramos ir sveikatos skyrius.

**7. Sprendimo projekto rengimo metu gauti specialistų vertinimai ir išvados**

Socialinės paramos ir sveikatos skyriaus vyriausioji specialistė Marina Jankauskienė